TV-året 1908

TV-året 1908 er en oversikt over hendelser, program og fødte TV-personligheter i 1908.

Hendelser
 18. juni − Tidsskriftet Nature publiserte et brev fra , med idéer om et elektronisk kamera og et system for å vise kamerabildene. Idéene ble videreutviklet av andre utover i 1920-årene.

 18. juli − Gilbert Sellers leverte to patentsøknader i USA for enheter til elektrisk overføring av bildemeldinger. Den første av disse to enhetene fikk patentet US939338. Skanning gjøres med en disk utstyrt med linser og selenceller. Ved mottak blir lyset fra en lokal kilde, modulert av refleksjon av et oscillerende speil gjennom en linse, projisert mot en serie speil på en roterende trommel. Bildet sees på overflaten av disse gjennom en åpning i mottakerboksen.

 28. juli − Georges Rignoux fikk fransk patent på et TV-apparat som brukte et speilhjul for å framstille levende bilder. I 1906 hadde han fått innvilget to patenter for telefoner som brukte oscillerende speil. I patentet fra 1908 introduserte han trommer i til sende- og mottakerapparatet. De første resultatene, ganske grove, ble annonsert i september 1908, deretter i desember 1909 ble en forbedring av apparatet beskrevet. Til slutt ble et notat fra Rignoux presentert 13. juli 1914 til det franske vitenskapsakademiet. Eksperimentene ble avbrutt ved utbruddet av første verdenskrig, men fikk bred eksponering i USA gjennom en forside i Scientific American Supplement, 22. mai 1915, som inkluderte et fotografi av mottakeren, med den godt synlige trommelen av speil.

Referanser